બાવળા તાલુકાના દેવધોલેરા ગામમાં રહેતાં શૈલેષભાઇ જીવણભાઇ વાઘેલા ગામ પાસે આવેલા કેન્સવીલેમાં નોકરી કરી પોતાના કુટુંબનું ગુજરાન ચલાવતાં હતાં.તેઓ સાંજના સમયે પોતાના ઘરેથી બાઇક લઇને બલદાણા ગામમાં આવેલા પેટ્રોલપંપ ઉપર પેટ્રોલ પુરાવવા માટે નીકળ્યા હતા.તેઓ કેશરડી ગામના પાટીયાથી પસાર થઈને થોડે જ આગળ નીકળ્યાં હતા ત્યારે સામેથી બલદાણા તરફથી આવી રહેલા બાઇક સાથે સામસામે જોરદાર ધડાકા સાથે અથડાતાં બંન્ને બાઇક ઉપર સવાર ચાર યુવાનને ગંભીર ઇજાઓ થવા પામી હતી.રોડ ઉપર સવાર વાહન ચાલકો અને આજુબાજુ માંથી લોકો આવી જઈને ૧૦૮ની ઈમરજન્સી સેવાને ફોન કરતાં બાવળાથી ૧૦૮ તાત્કાલીક ઘટના સ્થળે પહોંચીને તપાસ કરતાં મહેશભાઇનું ઘટના સ્થળે જ મોત થવા પામ્યું હતું.